Z A P I S N I K
2. sjednice Vijeća Mjesnog odbora Gornja Kustošija,
07. srpnja 2021.
u prostorijama MS, Kustošijanska 276,
s početkom u 17 sati

NAZOČNI ČLANOVI VIJEĆA: Valentina Šipek, Iva Buljan Meić, Damir Krznarić, Karlo Pale-Halić, Martina Mujić, Igor Martek, Dijana Zović, Krunoslav Milas

Predsjednica konstatira da je nazočno 8  od ukupno 9 članova Vijeća, što znači da Vijeće može pravovaljano odlučivati, te otvara 2 sjednicu Vijeća Mjesnog odbora.
Vijeće jednoglasno usvaja Zapisnik 1.  konstituirajuće sjednice

Vijeće, uz dodatak jedne točke,  jednoglasno  usvaja

DNEVNI RED
1. Stavljanje mandata članova Vijeća Mjesnog odbota Gornja Kustošija u mirovanje ( Željko Pavković i Ivan Catela)
2. Imenovanje novih članova Vijeća Mjesnog odbora Gornja Kustošija (Krunoslav Milas i Lovro Catela)
3. Zagreb je naš/Možemo - korištenje prostora
4. Prebojavanje postojeće biciklističke staze u Kustošijanskoj
5. Prebojavanje pješačkih prijelaza u Kustošijanskoj i ulici Graberje
6. Održavanje Park šume Grmoščica
7. Očitovanje nadležnih ureda o statusu predmeta te zamolba za povratnom informacijom o planu realizacije za zaključke/odluke
8. Sanacija pješačkog mosta Kustošijanska-Srednjak
9. Informacije, pitanja, prijedlozi
Zapisnik vodi: Dijana Zović
Ad. 1
Stavljanje mandata članova Vijeća Mjesnog odbota Gornja Kustošija u mirovanje ( Željko Pavković i Ivan Catela)
Vijećnici su dobili pisani materijal
Vijeće jednoglasno usvaja
ZAKLJUČAK
o prestanku mandata članu Vijeća Mjesnog odbora Gornja Kustošija, 
i verifikaciji mandata zamjeniku člana Vijeća

1. Prihvaća se Izvješće Mandatnog povjerenstva o prestanku mandata članu Vijeća s prijedlogom za verifikaciju mandata zamjeniku člana Vijeća.

2. Utvrđuje se prestanak mandata članu Vijeća Željka Pavkovića, s danom 07. srpnja 2021.

3. S danom 07. srpnja. verificira se mandat članu Vijeća Krunslav Milas, 
                zamjeniku Željka Pavkovića.
4. Ovaj će zaključak biti objavljen na oglasnoj ploči u sjedištu Mjesnog odbora Gornja Kustošija.

ZAKLJUČAK
o prestanku mandata članu Vijeća Mjesnog odbora Gornja Kustošija, 
i verifikaciji mandata zamjeniku člana Vijeća

1. Prihvaća se Izvješće Mandatnog povjerenstva o prestanku mandata članu Vijeća s prijedlogom za verifikaciju mandata zamjeniku člana Vijeća.

2. Utvrđuje se prestanak mandata članu Vijeća Ivanu Cateli, s danom 07. srpnja 2021.

3. S danom 07. srpnja. verificira se mandat članu Vijeća Lovri Cateli, 
                zamjeniku Ivana Catele.
4. Ovaj će zaključak biti objavljen na oglasnoj ploči u sjedištu Mjesnog odbora Gornja Kustošija.



Ad. 2
Imenovanje novih članova Vijeća Mjesnog odbora Gornja Kustošija (Krunoslav Milas i Lovro Catela)
[bookmark: _GoBack]Novi članovi Vijeća Krunoslav Milas, Lovro Catela i Igor Martek koji nisu bili nazočni na 1. konstituirajućoj sjednici daju Vijećničku prisegu.

Ad. 3.
Zagreb je naš/Možemo -  korištenje prostora
Vijećnici su dobili pisani materijal
Vijeće jednoglasno usvaja
Z A K LJ U Č A K
o korištenju prostora
1.  Političkoj stranci „Za grad/Zagreb je naš/Možemo“  se odobrava  povremeno korištenje prostora u objektu koji koristi Mjesni odbor    Gornja Kustošija, Kustošijanska 276,  svaku 3. srijedu u mjesecu u terminu od 19.00 do 21.00, svaki ponedjeljak u terminu od 18.00 do 20.00. 
2.  Prostor  iz točke 1. ovog zaključka , koristiti će „Za grad/Zagreb je naš/Možemo“  
3.  „Za grad/Zagreb je naš/Možemo“ obvezuje se postupati s pažnjom dobrog gospodara u korištenju  prostora.
4.  O povremenom korištenju prostora iz točke 1. ovog zaključka, Gradski ured za mjesnu
     samoupravu izdati će odobrenje o korištenju, a u skladu sa ovim zaključkom.
Ad. 4.
Prebojavanje postojeće biciklističke staze u Kustošijanskoj
Vijećnici su dobili pisani materijal
Vijeće jednoglasno usvaja
Z A K LJ U Č A K
o obnovi  biciklističkih staza u Kustošijanskoj ulici
1. Vijeće traži obnovu postojećih biciklističkih staza u Kustošijanskoj ulici obzirom na stanje izrazite istrošenosti.

2. Ovaj će zaključak biti dostavljen Gradskom uredu za Mjesnu samoupravu.

Ad. 5.
Prebojavanje pješačkih prijelaza u Kustošijanskoj i ulici Graberje
Vijećnici su dobili pisani materijal
Vijeće jednoglasno usvaja
Z A K LJ U Č A K
o obnovi istrošenih i slabo vidljivih pješačkih prijelaza i ostale horizontalne prometne signalizacije na području MO Gornja Kustošija


3. Vijeće traži obnovu pješačkih prijelaza na sljedećim lokacijama:
a. Kustošijanska ulica (poslije rotora kod škole)
b. Ulica Graberje odmah nakon Križanja s Kustošijanskom
c. Ulica Graberje nakon autobusne stanice kod Konzuma
d. Kvaternikova ulica – početak, križanje sa Kustošijanskom

4. Vijeće traži da se prilikom obnove vodi računa o označavanju istih na odgovarajući način iscrtavanjem biciklističkih traka preko pješačkog prijelaza. 

5. Vijeće također traži obnovu
a. Svih oznaka duž autobusnih linija 126 i 135.
b. Uzdužnih linija koje razdvajaju prometne trake u ulicama Graberje i Kustošijanska
c. Oznaka na kolniku prije kružnog toga Kustošijanska-Dvojkovićev

6. Ovaj će zaključak biti dostavljen Gradskom uredu za Mjesnu samoupravu.
Ad. 6
Održavanje Park šume Grmoščica
Vijećnici su dobili pisani materijal
Vijeće jednoglasno usvaja
Z A K LJ U Č A K
o postavljanju dodatnih kanti za otpad i uspostavi redovnog odvoza i pražnjenja otpada
1. Vijeće je raspravljalo o potrebi postave dodatnih kanti za otpad te  redovnog odvoza otpada u Park šumi Grmoščica. 

2. Vijeće traži postavu dodatnih kanti za otpad sa poklopcem duž pješačkih ruta (uz novopostavljene klupice i stolove) i na samom vidikovcu.

3. Vijeće traži redovito pražnjenje kanti osobito nakon vikenda kada je posjećenost šume jako velika.

4. Ovaj će zaključak biti dostavljen Gradskom uredu za Mjesnu samoupravu.

Ad. 7.
Očitovanje nadležnih ureda o statusu predmeta te zamolba za povratnom informacijom o planu realizacije za zaključke/odluke

Z A K LJ U Č A K
o potrebi žurnog očitovanja nadležnih ureda o statusu predmeta
1. Vijeće je raspravljalo o potrebi žurnog očitovanja prema ranije donesenim zaključcima Vijeća Mjesnog odbora i Vijeća Gradske četvrti Črnomerec obzirom se radi o zahtjevima građana koji značajno utječu na kvalitetu života i povećanje sigurnosti u prometu. 

2. Vijeće traži očitovanja o sljedećim zaključcima:

a. Z A K LJ U Č A K o popisu lokacija za izmještanje, premiještanje i nadopunu postojećih zelenih otoka,  KLASA: 026-02/19-02/2097 URBROJ: 251-06-11-303-19-5

b. Z A K LJ U Č A K o sanaciji šahta oborinske odvodnje u ulici Graberje kod kbr. 62A,  KLASA: 026-02/21-02/186 URBROJ: 251-06-11-303-21-5

c. Z A K LJ U Č A K o uklanjanju nagnutih stabala u ulici Srednjak 35, KLASA: 026-02/21-02/401 URBROJ: 251-06-11-303-21-11

d. ZAKLJUČAK o postavljanju pješačkog prijelaza i uspornika u Ulici Krvarić kod križanja s Kustošijanskom ulicom i pješačkog prijelaza u Ulici Gorenci kod križanja s Kustošijanskom ulicom.

3. Ovaj će zaključak biti dostavljen Gradskom uredu za Mjesnu samoupravu.
Ad. 8.
Sanacija pješačkog mosta Kustošijanska-Srednjak
Vijećnici su pisani materijal dobili na sjednici
Vijeće jednoglasno usvaja
Z A K LJ U Č A K
o sanaciji pješačkog mostića na križanju ulice Kustošijanska i Srednjak
1. Vijeće je raspravljalo o zahtjevu Karla Trajbara za sanaciju drvenog pješačkog mostića na ulazu u ulicu Srednjak (iz Kustošijanske).
2. Vijeće podržava zahtjev te traži  sanaciju ili potpunu rekonstrukciju mostića obzirom da u trenutnom stanju predstavlja opasnost za pješake i nalazi se na ruti djece prema autobusnom stajalištu
3. Ovaj će zaključak biti dostavljen Gradskom uredu za Mjesnu samoupravu.
Ad. 9
Informacije, pitanja i prijedlozi
Vijećnici su dobili pisani materijal
	
	Uspostavljen je mail mjesnog odbora i napraviti će se raspored dežurstava u prostorima mjesnog odbora kako bi se i osobno komuniciralo s građanima u terminima za zaprimanje. 

	Karlo Pale-Halić
	Postavlja pitanje  o izgradnji igrališta u ulici Graberje gdje je trenutno realiziran samo potporni zid.

	Karlo Pale-Halić
	Postavlja pitanje reflektorske rasvjete  za igralište iznad  OŠ Kustošija te tko je nadležan za postavljanje reflektora i timer koji bi regulirao rad reflektora



KLASA: 026-02/21-02/1147
URBROJ: 251-06-11-303-21-2
Zagreb, 07. srpnja 2021.
Predsjednica
Vijeća Mjesnog odbora
Zapisnik sastavio						          	         
Ivica Ivašković, referent za mjesnu samoupravu	                                   Valentina Šipek









	
